Ռեյ Աղայան

Ջորջ Ռեյ Աղայան, իսկական անունը Ռեյմոնդ, (հուլիսի 28, 1928, Թեհրան – հոկտեմբերի 10, 2011, Լոս Անջելես), հայազգի ամերիկացի զգեստանկարիչ, դիզայներ։ Հեռուստատեսային «Էմմի» բարձրագույն մրցանակիր։

Կենսագրություն 
Ծնվել է Թեհրանում Հայկ և Հասմիկ Աղայանների ընտանիքում։ Մայրը Թեհրանում կանացի հագուստի արվեստանոց է ունեցել։ 14 տարեկանից հագուստներ է ստեղծել Եգիպտոսի արքայազնի, ապա պարսից շահի կնոջ համար։ Տեղափոխվել է ԱՄՆ։ Մասնակցել թատերական ներկայացումների։ Աշխատանքի անցնելով Հոլիվուդում, զգեստներ է կարել Ջուդի Գարլանդի համար։

Ֆիլմագրություն 
Որպես զգեստանկարիչ մասնակցել է՝
 «Կոկո» թատերական բեմադրություն
 «Ծափահարություններ» թատերական բեմադրություն
 «Սիրո արվեստը» (), 1965
 «Մեր տղամարդ Ֆլինտը» (), 1966
 Կապրիս (), 1967
 «Հայր սագը» (), 1967
 «Լեդին բլյուզ է երգում» (), 1973
 «Գեյլի, Գեյլի» (), 1970
 «Ծիծաղելի աղջիկը» (), 1976
և այլ կինոնկարների համար։

Զգեստներ է ստեղծել Ռաքել Ուելչիի, Բարբարա Սթրեյզնդի, Էլկե Սոմերի, Շերի, Դայանա Ռոսի և այլ աստղերի համար։ Արժանացել է հեռուստատեսային «Էմմի» բարձրագույն մրցանակի։

Ռեյ Աղայանը 1984 թվականի Լոս Անջելեսում կայացած ամառային օլիմպիական խաղերի բացման և փակման արարողությունների զգեստների ձևավորման պատասխանատուն էր։

Ռեյ Աղայանի կյանքի ընկերը մոտ 50 տարի եղել է հայտնի հագուստի դիզայներ Բոբ Մաքին։ Մահացել է 2011 թվականի հոկտեմբերի 11-ին Լոս Անջելեսի իր տանը։

Ծանոթագրություններ 

Ամերիկահայ դիզայներներ
«Էմմի» մրցանակի դափնեկիրներ
Ամերիկահայ գործարարներ